ועדת החינוך, התרבות והספורט, כנסת 23, פרוטוקול מספר 9, 2020-06-17 09:30

רם שפע: בוקר טוב לחברי הכנסת הנכבדים שמכבדים אותנו בנוכחותם ולמשתתפים שאיתנו בזום.

רם שפע: אני פותח את ישיבת ועדת החינוך.

רם שפע: על סדר-היום: ספורט – אתגרים והזדמנויות בקורונה.

רם שפע: חבר הכנסת רזבוזוב, ברוך הבא לוועדת חינוך, תרבות וספורט של הממשלה הזאת.

רם שפע: לשמחתי, הצהרנו בתחילת הדרך, יחד עם שאר חברי הוועדה, שהספורט יהיה חלק מהוועדה הזאת.

רם שפע: כמו שכולנו יודעים, זה לא מספיק קרה בשנים האחרונות.

רם שפע: הספורט והתרבות הרבה פעמים נדחקים קצת לשוליים של הוועדה.

רם שפע: אני לא אתן לזה לקרות.

רם שפע: אני חובב ספורט מושבע.

רם שפע: נדמה לי שכבר דיברתי על זה הרבה פעמים.

רם שפע: גם משפחה ספורטיבית, גם בעצמי משחק, נושם, חי ספורט.

קריאה: גם בועט?

רם שפע: אני גם בועט.

רם שפע: אם אתה רוצה להעלות לזום את הילד שלי בן ה-3 ולשאול אותו מה הוא אוהב ולא אוהב, תראה שהרוב סובב סביב הספורט.

רם שפע: כדי לא לעצבן חלק מהצופים, אני לא אכנס לפרטים.

רם שפע: אני חייב להגיד, שמעבר לאהבה האישית שלי, שזה בסדר וחשוב, בסוף, עולם הספורט, כמו הרבה מאוד מישורים בחיים שלנו, עובר משברים בחודשים האחרונים.

רם שפע: יותר מזה, כשאנחנו מסתכלים קדימה אנחנו במשבר.

רם שפע: משבר גם של הספורטאים, האולימפיים וגם של הספורטאים הלא אולימפיים.

רם שפע: אנחנו במשבר גם של הקהל, כי בסוף הספורט הוא חלק מהתרבות שלנו במובן הרחב של המילה.

רם שפע: כשאנחנו מסתכלים קדימה אז הוא בוודאי משברי להכנסות של כל ענפי הספורט, כי הקהל הוא חלק משמעותי מהיכולת שלהם לכלכל את עצמם.

רם שפע: לכן צריך לומר בכנות שאנחנו במשבר.

רם שפע: שוחחתי אתמול ארוכות עם שר התרבות והספורט, חילי, שמעבר להיותו אוהד ספורט הוא מבין את המשבר.

רם שפע: זה לא אומר שמחר בבוקר כל החלומות שלנו יקרו, אבל זה אומר שאנחנו מוודאים ועוקבים טוב טוב שכשיוצאים תקציבים לחזק תחומים משמעותיים בחיים שלנו, חלק משמעותי יגיע גם לספורט.

רם שפע: חברת הכנסת פרומן רצית להגיד משהו בהקשר אחר.

רם שפע: מי שנמצא איתנו בזום, תדעו שזה נהוג שבפתיחת הישיבה מותר לחברי הכנסת להעלות נושא אחר.

רם שפע: לאחר מכן נצלול לנושא.

אורלי פרומן: בוקר טוב ותודה רבה.

אורלי פרומן: זה בהקשר אחר, אבל אני חושבת שהוא יתחבר גם עולם הספורט.

אורלי פרומן: אמש בחצות קיבלתי פנייה מאחד האמנים הידועים.

אורלי פרומן: הוא כותב לי: "מדווח לך שחבריי ואני, ועד הפעולה להצלת התרבות, מפגינים מול משרדי הממשלה עם חבריי האומנים מוכי ייאוש קיצוני בימים אלו.

אורלי פרומן: הערב עמדתי לצד אמן ידוע שעמד לפגוע בעצמו מתוך ייאוש מהמצב.

אורלי פרומן: מתריע כי אם לא יאושר מחר מתווה התרבות, מדינת ישראל תראה מראות שהיא לא ראתה מעולם ועוד מתוך אומניה ויוצריה.

אורלי פרומן: אני אומר את הדברים מכאב לב גדול ובשם אלפי אנשים.

אורלי פרומן: לפני שבועיים העברתי להם את המסר שיולי אדלשטיין אמר לי אישית בטלפון ואף אישר לי להבהיר, כי רק אם תהיה רעידת אדמה יידחה מתווה פתיחת התרבות.

אורלי פרומן: בינתיים לא היתה רעידת אדמה וברור לכל אדם, לרבות לרופאים מהבכירים ביותר במדינה, כי שני מונשמים נוספים אינה רעידת אדמה.

אורלי פרומן: בשם אלפים, בשם ועד הפעולה, בשם עשרות אנשי הצוות שלי, שחלקם במצב נפשי, כלכלי ופסיכולוגי שאינני יודע להתמודד מולו ולעזור, אני נושא קולי אליך.

אורלי פרומן: באיזה אופן תוכלי להשפיע על הממשלה לשמור על המתווה שנקבע לפתיחת התרבות מחר בישיבה?

אורלי פרומן: " (כלומר הישיבה שתתקיים היום –א.פ).

אורלי פרומן: "ישנן דעות רפואיות רבות ומגוונות ואין זה הגיוני כי רק דעה אחת תשפיע ברמת חיים ומוות על 150,000 עובדי תעשייה מפוארת שגוססת בימים אלה".

אורלי פרומן: מצאתי לנכון להביא את הקריאה הנרגשת הזאת של אמן אחד בשם מאות אלפי עובדי תעשיית התרבות שנמצאים במצב קשה, קשה קשה.

אורלי פרומן: אני קוראת מפה לראש הממשלה, לשר הבריאות, לשר החינוך, לשר התרבות והספורט ולשר האוצר.

אורלי פרומן: תעשו הכול כדי שלא נגיע למראות שלא היינו רוצים לראות, כמו שאמר אותו אמן.

אורלי פרומן: אנא עזרו להם.

אורלי פרומן: תכף כנראה נשמע את זה גם מעולם הספורט.

רם שפע: תודה לחברת הכנסת פרומן.

רם שפע: אני רק אומר למי שאיתנו שזה חלק מנוהג של ועדות הכנסת שחברי כנסת יכולים להעלות נושאים לדיון.

רם שפע: אני חושב שהעלית צורך אמיתי שכולנו מתחברים אליו ומזדהים איתו.

רם שפע: אכן יש היום קבינט קורונה.

רם שפע: דיברתי עם חילי ועם עוד הרבה אנשים אצלנו.

רם שפע: כולם מבינים את המשבר והוא באמת אדיר ואי-אפשר להמעיט בערכו.

רם שפע: הלוואי שהיום יהיו בשורות בעניין הזה, באמת הלוואי.

רם שפע: מפה נמשיך לדחוף.

רם שפע: בהמשך נפרסם את סדר-היום, אבל קבענו שנעשה עוד יום דיון בשבוע הבא כדי לאפשר להם שוב לבוא לפה ולהציג לנו את המציאות ואולי נצליח לעזור להם.

רם שפע: חבר הכנסת אבוטבול, בבקשה.

משה אבוטבול: כנציג ציבור אתה מקבל הודעות מכל העולם.

משה אבוטבול: זה פוגש אותך בכל מיני הודעות, כולל הודעות ווטסאפ.

משה אבוטבול: שולחים לי פה מאמר של אחד בשם מנחם ישי שמדבר על הנושא של הספורט ועל כמה שיש לנו המון המון להסתכל ולהביט קדימה לפני שאנחנו משחררים את הקפיץ שם.

משה אבוטבול: אני מדגיש, אני חלילה לא נגד הספורט, אני בעד הספורט.

משה אבוטבול: אתה יודע שיש הרבה קבוצות תורניות בנושא הזה ושגם מעסיקים את עצמם בנושא הזה.

רם שפע: לא מספיק.

משה אבוטבול: לא מספיק זה בעיניי המביט והצופה.

רם שפע: אני רוצה שיהיו עוד.

משה אבוטבול: באופן יחסי אנחנו לא הרוב.

משה אבוטבול: בכל מקרה, חשוב מאוד לדעת שהבריאות של הספורטאים, של הצופים היא לנגד עינינו.

משה אבוטבול: אם ידענו להפעיל יד קשה בנושא הזה על בתי כנסיות, על אולמות וכל מיני דברים מהסוג הזה, השחרור חייב להיות מאוד מדורג.

משה אבוטבול: בספורט יש המון זעה והמון בעיות מהסוג הזה.

משה אבוטבול: צריך לשמור על הבריאות של השחקנים שלנו.

משה אבוטבול: אני אומר את זה באמת מתוך דאגה כנה.

משה אבוטבול: המאמר הזה שקיבלתי ופניות אחרות שקיבלתי, באים לאו דווקא מהפן נגד הספורט אלא נהפוך הוא, בגלל שרוצים לשמור על בריאותם של כולם.

משה אבוטבול: ראוי גם להעלות את הזווית הזאת והלוואי שנצליח למנוע את זה מכל עם ישראל.

רם שפע: תודה רבה.

רם שפע: חבר הכנסת רזבוזוב, בבקשה.

יואל רזבוזוב: תודה כבוד היושב ראש.

יואל רזבוזוב: כיף לקרוא לך כך בוועדה הזאת.

יואל רזבוזוב: טוב ששמת את הספורט בסדר העדיפויות של הוועדה.

יואל רזבוזוב: חשוב מאוד שאתה כאיש ספורט וכאחד שמבין ספורט תיקח את הנושא הזה קדימה.

יואל רזבוזוב: אנחנו כמובן נתמוך בך.

יואל רזבוזוב: תמיד אני אומר שבספורט אין קואליציה ואופוזיציה.

יואל רזבוזוב: חשוב ללכת ביחד ולתמוך ולעזור.

יואל רזבוזוב: הספורט במדינת ישראל זקוק לעזרה.

יואל רזבוזוב: כאן אנחנו דנים על אתגרים בספורט בתקופה הקשה של קורונה.

יואל רזבוזוב: תקופה קשה לספורט הישראלי, תקופה קשה לספורטאי ישראל.

יואל רזבוזוב: יש כמה סוגיות שאני רוצה לקבל עליהן תשובות מנציגים של המשרדים.

יואל רזבוזוב: הנושא הראשון זה עניין התקצוב של קבוצות הספורט.

יואל רזבוזוב: מכיוון שהיתה רפורמה והספורט לא מתוקצב עכשיו על-ידי מועצת ההימורים אלא על-ידי משרד האוצר אז כמובן שיש הרבה טופסיאדה והרבה בירוקרטיה.

יואל רזבוזוב: אני חושב שבגלל התקופה, בגלל שנציגי הקבוצות שפועלים בהתנדבות היו סגורים בבתיהם, צריך ללכת על המודל שהיה כמו בשנה שעברה בלי בירוקרטיה, דהיינו, ניהול תקין לכל עמותה וקבוצה וניכוי מס במקור, אבל בלי הטופסיאדה.

יואל רזבוזוב: משרד האוצר מבקש המון טפסים והקבוצות ממש מתקשות לממש את זה נכון לעכשיו.

יואל רזבוזוב: חשוב מאוד שייקלו עליהם לפחות השנה ובשנה הבאה נקווה שנצא מהמשבר הזה וכמובן יישארו כל הדרישות הרלוונטיות.

יואל רזבוזוב: כמובן יש את הקבוצות החדשות שנכנסו עכשיו למעגל לא מקבלות בגלל שאין תקציב וגם להן צריך לעזור.

משה אבוטבול: כשאתה אומר דרישות רלוונטיות, אתה מתכוון לחוקי הבריאות?

יואל רזבוזוב: << דובר >> לא, לא.

יואל רזבוזוב: אני מדבר בינתיים על תקצוב של קבוצות ספורט.

יואל רזבוזוב: יש את העניין של חדרי כושר שנמצאים ב-50% תפוסה.

יואל רזבוזוב: אני מקווה שנציגי חדרי כושר ידברו פה.

יואל רזבוזוב: הענף הזה בקריסה והוא אחד הענפים שהכי נפגע.

יואל רזבוזוב: גם הם, כמו עולם התרבות וכל השאר לא מדברים איתם על פעימות נוספות.

יואל רזבוזוב: יש פעימה ראשונה, פעימה שנייה.

יואל רזבוזוב: מה עם השלישית, הרביעית והחמישית?

יואל רזבוזוב: הם פשוט נפגעו.

יואל רזבוזוב: אם הענף הזה יקרוס יהיה מאוד קשה לשקם אותו בהמשך.

יואל רזבוזוב: יש את העניין של ליגה למקומות עבודה.

יואל רזבוזוב: נשארו להם כמה מחזורים ואם יש כמה אימונים הם מוכנים לשאת בכל ההוצאות ולהיות תחת כל ההנחיות.

יואל רזבוזוב: אני מדבר על קט-רגל, כדורסל וכמה ענפים.

יואל רזבוזוב: חשוב מאוד לסיים את הליגה למקומות עבודה.

יואל רזבוזוב: כמובן יש את העניין של הקהל.

יואל רזבוזוב: אני תמיד אומר שעדיף שנהיה מוכנים.

יואל רזבוזוב: אם מצב התחלואה יעלה, אנחנו באותו יום מוכנים להפסיק ולא להכניס אף אחד.

יואל רזבוזוב: אם המצב ישתפר ואנחנו רואים שאנחנו יכולים לחיות לצד קורונה, קוראים לזה שגרת קורונה.

יואל רזבוזוב: צריך לגבש תכנית של החזרה של הקהל למגרשים בכל הענפים.

יואל רזבוזוב: כמובן אנחנו רוצים לשמור על בריאות הציבור ולא לסכן אף אחד.

יואל רזבוזוב: אנחנו כן רוצים להחזיר לאנשים את מה שהם אוהבים שזה הספורט.

רם שפע: תודה.

רם שפע: גיא אטיאס, מנהל אגף בכיר תקציבים ותכנון במשרד התרבות והספורט.

רם שפע: אנחנו נשמח לשמוע ממך סקירה על המצב.

רם שפע: תכף נשמע מעוד ארגונים וממשרד האוצר ומנציגים נוספים.

רם שפע: בקצרה, איפה האתגרים הגדולים מבחינתך ואיזה שינויים אתה צופה שיקרו בקרוב?

גיא אטיאס: אני חושב שהאתגר הגדול שכרגע המשרד מחויב אליו, זה בעצם לאפשר לגופים להתנהל במגבלות שמשרד הבריאות מחיל עלינו, אבל שהגופים ימשיכו להתנהל במקסימום.

גיא אטיאס: צריך לאפשר להם להתנהל, הן בסוגיות תקציביות והן בסוגיות של קישור מול משרד הבריאות.

גיא אטיאס: האתגר הגדול שאנחנו מזהים אותו כרגע זה בעצם ליגות העל בכדורגל ובכדורסל.

גיא אטיאס: אלה הליגות הבכירות, שרוב ההכנסות שלהן מגיעות מהכנסות חיצוניות, או מה שאנחנו מגדירים הכנסות עצמיות.

גיא אטיאס: אנחנו מקיימים שיח כבר תקופה ארוכה מול משרד האוצר כדי לראות איך אנחנו מוצאים פתרון לשני חלקים.

גיא אטיאס: אחד, לגבי העונה הקודמת שתיגמר עוד מעט והסוגיה היותר מורכבת זה לראות בעצם איך פותחים את העונה הבאה.

גיא אטיאס: אני יכול להגיד שאנחנו בשיחות עם משרד האוצר.

גיא אטיאס: יש עמדות לכל משרד.

גיא אטיאס: אנחנו מקווים שעד סוף השבוע נמצא פתרון לשתי הסוגיות האלה ונוכל לצאת בבשורה.

רם שפע: זאת אומרת, מבחינתך, אתם בתקווה שעד סוף השבוע הקרוב תפרסמו גם מתווה לגבי העונה הנוכחית שמסתיימת וגם איך מתכוונים לפתוח את העונה הבאה?

גיא אטיאס: אנחנו מתכוונים עד סוף השבוע הזה, לכל היותר עד אמצע שבוע הבא ואני אסביר גם למה.

גיא אטיאס: כדי לפתוח את העונה הבאה צריך לדעת וודאות עכשיו.

גיא אטיאס: אין אפשרות למשוך את זה, כי בסופו של דבר לא יהיה ניתן להרכיב קבוצות לעונה הבאה.

גיא אטיאס: המשרד מבין את זה ואת החשיבות של זה ולכן הוא לא מתכוון למשוך את זה יותר מידי.

גיא אטיאס: אגף תקציבים מכיר את הסוגיה.

גיא אטיאס: אנחנו כבר עם קבצים כשלכל אחד יש עמדה.

גיא אטיאס: אנחנו רק צריכים לשבת ישיבה אחת ולראות איך אנחנו סוגרים את הפערים שיש בינינו לבין אגף תקציבים.

גיא אטיאס: חשוב לי לציין, שהפער הזה גם קיים לא רק בינינו לבין אגף תקציבים אלא גם בינינו לבין שתי המנהלות וההתאחדויות.

רם שפע: מה הפער עם מנהלות הכדורסל והכדורגל?

גיא אטיאס: הפער הוא בכל מיני סוגיות.

גיא אטיאס: אני לא חושב שיהיה נכון לרדת עכשיו לרזולוציות האלה.

גיא אטיאס: במידה ותרצה, אנחנו נשמח להציג את המתווה.

גיא אטיאס: אנחנו חושבים שיש פער שניתן לגישור בינינו לבין המנהלת.

גיא אטיאס: אני גם חושב שלמרות שכאן הפער הוא יותר גדול, ניתן יהיה לסגור את הפער מול אגף תקציבים.

אורלי פרומן: הוא דיבר על לוחות זמנים?

רם שפע: הוא אמר בתחילה עד סוף השבוע הקרוב.

רם שפע: הוא הבין שזה אולי מהר מידי ואמר עד אמצע שבוע הבא.

רם שפע: אני רשמתי בשבוע הקרוב, רק שתדע.

רם שפע: משפט לסיכום.

גיא אטיאס: לגבי האתגרים.

גיא אטיאס: כמו שאמרנו, יש עוד גופים, כמו הוועד האולימפי, שנפגעו מהקורונה.

גיא אטיאס: הסכומים יחסית נמוכים.

גיא אטיאס: אנחנו ננהל את המשא ומתן לאחר שנסיים את הסוגיות מול אגף תקציבים.

גיא אטיאס: קיבלנו אישור מהחשב הכללי, וזה לא טריוויאלי, להביא 50% לגופי הספורט.

גיא אטיאס: אנחנו פועלים בזה וזה בעצם נותן מענה תזרימי עד שנראה את התמונה המלאה.

אורלי פרומן: למה אתה אומר לא טריוויאלי?

אורלי פרומן: טריוויאלי צריך להיות לאור המצב.

אורלי פרומן: זה לא קורה כל שנה, למרות שאנחנו כבר בחודש יוני.

אורלי פרומן: כבר עברה חצי שנה.

אורלי פרומן: אם תחשוב על זה, 50% כבר היו אמורים לעבור.

יואל רזבוזוב: לא ניכנס לזה, אבל ההבטחות שלכם בשנה שעברה היו אחרות לגמרי מבחינת התקציב.

יואל רזבוזוב: חשוב שהקבוצות יקבלו את הכסף.

יואל רזבוזוב: אתה באמת צריך לעמוד על המשמר.

יואל רזבוזוב: גיא, מה קורה עם הקבוצות החדשות שנכנסו ואין תקציב?

יואל רזבוזוב: האם אתם יודעים לממן אותן?

גיא אטיאס: אורלי, חשוב להבין שתקציב המדינה או תמיכה ניתנת כנגד ביצוע פעילות.

גיא אטיאס: כיוון שאנחנו יודעים שבתקופה הזאת כמעט ולא התקיימה פעילות, אז קשה מאוד לתת תמיכה ממשלתית לגוף שכמעט לא ביצע פעילות.

גיא אטיאס: אני לא אומר שזה בגלל הגופים, אין ספק שהיתה מציאות מסוימת שאף אחד לא תכנן אותה.

גיא אטיאס: פה החשב הכללי הלך לקראתנו והמשיך לשלם 50%, שזה בעצם חצי שנה, למרות שלא היתה פעילות.

גיא אטיאס: אני אומר שזה לא טריוויאלי.

גיא אטיאס: אני מקבל שבעולם נורמלי כשיש פעילות זאת לא בשורה.

גיא אטיאס: אבל במקום שאין בו פעילות אני חושב שזאת בשורה וצריך להוקיר.

גיא אטיאס: לגבי חבר הכנסת רזבוזוב.

גיא אטיאס: אני מסכים איתך שהרפורמה אמרה שאנחנו ניתן תשלומים בצורה מסוימת.

גיא אטיאס: אני מזכיר לכולנו שזאת לא שנה שבוחנת רפורמה.

גיא אטיאס: בשנה שעברה עמדנו בהתחייבות שלנו.

גיא אטיאס: השנה הזאת זאת שנה שכמעט אי-אפשר היה לדמות אותה ואי-אפשר היה לצפות אותה בשום תרחיש.

גיא אטיאס: גם פה, למרות זאת, הגופים מקבלים את הכסף.

גיא אטיאס: אני חושב שיהיה נכון לבחון את זה מול שנה רגילה שיש בה תקציב מדינה רגילה וגם שאין את הסוגיה של הקורונה.

גיא אטיאס: אנחנו ידענו לתת מענה גם כשהתקציב לא היה מאושר וגם כשיש קורונה.

גיא אטיאס: אמנם לא כמו שהתחייבנו, אבל עדיין משהו שמאפשר לקבוצות להתקיים.

גיא אטיאס: לגבי תקצוב קבוצות חדשות.

גיא אטיאס: ברגע שתקציב המדינה יאושר אנחנו ניתן מענה גם לסוגיה הזאת.

יואל רזבוזוב: השאלה מתי יאושר ואם יאושר?

רם שפע: גיא, אתה נשאר איתנו.

רם שפע: כמו שאני רואה פה בדיונים, יגיעו עוד הרבה סוגיות שיצופו מהשטח, מהארגונים והאגודים ואני בטוח שנחזור אליך בהמשך הדיון.

רם שפע: עד כה היה מספיק מובן איך אתה רואה את הדברים גם אחורה וגם קדימה.

רם שפע: רשמנו גם בפנינו את ההתחייבויות שלכם מתי תפרסמו מתווים.

רם שפע: בוקר טוב לעידו, רפרנט מקרו ותרבות באגף תקציבים משרד האוצר.

רם שפע: אשמח לשמוע את ההתייחסות שלך וגם שמעת את השאלות.

רם שפע: כולנו מאוד מוטרדים גם אחורה וגם קדימה.

רם שפע: בבקשה תשפוך אור על מה הולך לקרות.

עידו שוואב: כמו שגיא אמר, אנחנו ישבנו לדיונים.

עידו שוואב: קיבלנו נתונים גם מהמנהלת לכדורגל וגם מהמנהלת לכדורסל.

עידו שוואב: ישבנו עם גופים נוספים באולם הספורט, גם כאלה שמקבלים תמיכה מהמדינה וגם כאלה שלא.

עידו שוואב: אנחנו עדיין עובדים על הנתונים האלה ומנסים להבין את תמונת המצב.

עידו שוואב: כמו שאתם יכולים להבין, כרגע אין ודאות לגבי ההנחיות של משרד הבריאות קדימה לגבי התקהלות, לא לגבי העונה הבאה וגם לא לגבי גל שני כן או לא.

עידו שוואב: כל הדברים האלה ממשיכים להשפיע על היכולת שלנו להגיב.

עידו שוואב: אתם רואים שכרגע עדיין מגבשים עוד ועוד צעדים.

עידו שוואב: יש תוספות, היה עוד חודש של הארכה של דמי אבטלה.

עידו שוואב: יש כל מיני צעדים שהממשלה נוקטת לאור המצב וכרגע אין לי משהו נוסף להגיד על הסוגיה הזאת.

רם שפע: אני מבין.

רם שפע: נשמע את הארגונים והאיגודים ואז אני בטוח שיופנו אליך עוד שאלות.

רם שפע: נשמח אחר-כך להתייחסויות.

רם שפע: גילי לוסטיג, מנכ"ל הוועד האולימפי.

גילי לוסטיג: בוקר טוב, תודה לך על ארגון השיחה הזאת על נושא כל-כך משמעותי.

גילי לוסטיג: הנושא הוא אתגרים וכולנו נמצאים בתקופה מאוד מאתגרת.

גילי לוסטיג: אני חושב שתקופה כזאת לא היתה במשך כל חייה של התנועה האולימפית.

גילי לוסטיג: אי הוודאות זה הנושא החשוב ביותר בחיי היום יום של הספורטאים, אנשי המקצוע ואנשי המדע.

גילי לוסטיג: קשה מאוד לתכנן איזה תהליך אימון מסודר כשאין גירוי תחרותי מינימאלי, לא מקומי ובטח לא בינלאומי בגלל כל המגבלות.

גילי לוסטיג: זה יוצר תמונת מצב אחרת לגמרי כלפי כל הספורט.

גילי לוסטיג: אנחנו יודעים שהמשחקים האולימפיים יחלו ב-23.7.2021 אבל כל התחנות בדרך עדיין בסימני שאלה מאוד גדולים.

גילי לוסטיג: זה מחייב אותנו ליצירתיות כזאת או אחרת בארגון גירוי תחרותי.

גילי לוסטיג: היתה אצלי בבוקר הספורטאית שאולי היתה המועמדת הכי מבטיחה לטוקיו 2020, לינוי אשרם.

גילי לוסטיג: אני אגיד לכם שהתחרות הבינלאומית האחרונה שהיא השתתפה בה היתה באליפות העולם בספטמבר 2019.

גילי לוסטיג: זאת אומרת, נכון להיום היא 9 חודשים ללא תחרות.

גילי לוסטיג: זה נושא שהוא לפתחנו.

גילי לוסטיג: אני חייב להגיד שאין לנו יותר מידי פתרונות.

גילי לוסטיג: אני שמח שחלק מהאיגודים מתחילים לחזור לתחרויות.

גילי לוסטיג: אני יודע שהיה טריאתלון ראשון באשקלון, באתלטיקה היתה אליפות קרב רב.

גילי לוסטיג: כמובן, הזכירו את ליגות העל בכדורגל ובכדורסל.

גילי לוסטיג: זה נושא שהוא חשוב.

גילי לוסטיג: אבל הנושא של חוסר ודאות הוא נכון גם לעניין התקציבים.

גילי לוסטיג: אני בהחלט מברך את גיא אטיאס שהתקציב אכן עבר וזה בהחלט לא דבר של מה בכך בתקופה כזאת ואנחנו בהחלט מעריכים את זה.

גילי לוסטיג: אבל יש סימנים מה קורה עם ה-P הנוספים.

גילי לוסטיג: כולנו עובדים על בסיס 2019.

גילי לוסטיג: כל האגודות צריכות לדעת שלפחות ב-2019 אנחנו נהנה ונקבל את כל התקציב שגם כך, הוא לא תקציב גבוה מידי.

גילי לוסטיג: אלה סימני שאלה ואי ודאות שאפשר לפתור.

גילי לוסטיג: אלה הנושאים שעל הפרק.

גילי לוסטיג: אני מבקש מהוועדה לסייע לנו בנושא הזה.

גילי לוסטיג: אנחנו הגשנו בקשות למשרד הספורט בנושא מאוד משמעותי.

גילי לוסטיג: לא יחצנו את זה ואנחנו חושבים שזה דבר מובן מאליו.

גילי לוסטיג: אנחנו לא רוצים שיהיו מכתבים כמו שקראה קודם חברת הכנסת אורלי פרומן, שזה מכתב נוגע וקורע את הלב, ואנחנו רואים את התעשייה של התרבות ושאנשים רעבים ללחם.

גילי לוסטיג: אנחנו החלטנו, יחד עם כל גופי הרוחב, איל"ת, הוועד האולימפי והוועד הפראלימפי, שאנחנו במלגות של הספורטאים לא נוגעים.

גילי לוסטיג: אנחנו מאריכים להם את המלגות.

גילי לוסטיג: בגלל פקיעת המשחקים, זה מפיל על שלושת הגופים יותר משנה עקב המשחקים האולימפיים.

גילי לוסטיג: זה נושא מאוד משמעותי ומאוד כבד.

גילי לוסטיג: אנחנו מאוד מקווים שמשרד הספורט יידע למצוא את הסיוע לגופי הרוחב כדי שאכן נצליח לעמוד בתשלום הזה לספורטאים ולא לפגוע בהם.

גילי לוסטיג: אני לא צריך לספר לכם כמה חשוב שלספורטאים יהיה את השקט הזה.

גילי לוסטיג: לשמחתנו, עד נכון לרגע זה, הספורטאים הבוגרים שמקבלים את המלגות לא נפגעו.

גילי לוסטיג: נושא נוסף שהוא לפתחנו זה נושא שהוא קושי די מתקבל על הדעת אבל אנחנו צריכים להתמודד איתו וזה כל סימני השאלה עם נותני החסויות שלנו.

גילי לוסטיג: נותני החסויות לוועד האולימפי בכלל ונותני החסויות לספורטאים.

גילי לוסטיג: המשק הישראלי נמצא בצרות.

גילי לוסטיג: אני אזכיר רק נותן חסות אחד כדי שתבינו על מה מדובר.

גילי לוסטיג: אני מדבר על חברת אל-על שנמצאת היום בקשיים גדולים.

גילי לוסטיג: ברור שהחברה לא תהיה אותו דבר.

גילי לוסטיג: היא המאמצת הרשמית גם שלנו וגם של הפראלימפי.

גילי לוסטיג: זה נושא שהוא מאוד לפתחנו.

גילי לוסטיג: אלה הנקודות מבחינתנו.

גילי לוסטיג: שוב, תודה לכולם.

גילי לוסטיג: אני יכול לומר שמאז ישיבת הוועדה הקודמת בהחלט זזו דברים.

גילי לוסטיג: הספורט האולימפי חזר לפעילות אימונים די תקינה.

גילי לוסטיג: עכשיו צריך להחזיר את עולם הספורט התחרותי לתחרויות בישראל באופן הכי מהיר שאפשר גם בקרב מגע.

רם שפע: תודה רבה.

רם שפע: אני חושב שהיה חשוב לשמוע סקירה קצת יותר רחבה על הספורט האולימפי.

רם שפע: כמו שאתה אומר, באמת הענפים מתחילים לחזור לשגרת אימונים מסוימת.

רם שפע: ברור שכשספור

רם שפע: טאי אולימפי לא מתחרה תקופה כזאת ארוכה, זה פוגע בו.

רם שפע: באופן יחסי, אנחנו במציאות כלל עולמית בהקשר הזה.

רם שפע: אני מקווה שלינוי והספורטאים האחרים שלנו מתכוננים מספיק טוב כדי להביא הישגים באולימפיאדה הבאה.

רם שפע: עד אז יהיו לנו הרבה שיחות.

רם שפע: אני רוצה לפנות לנציג אוהדי מכבי תל-אביב שבחר להגיע לדיון וחשוב לי לתת לו את זכות הדיבור.

רם שפע: מר שי חטב, בוקר טוב.

שי חטב: אני אוהד מכבי תל-אביב אבל מייצג כאן אינטרס של עשרות אלפי אוהדים בכל הארץ.

שי חטב: לאחד אוהדים של קבוצות יריבות זה מורכב כמעט כמו להקים ממשלה בישראל, אבל כמו שהקורונה הצליחה לאחד אתכם היא הצליחה לאחד גם אותנו.

שי חטב: חשוב להגיד, אנחנו חוזים בשבועות האחרונים בהתקהלויות המוניות ברחובות.

שי חטב: כבר התייחסו לזה שר הבריאות וחברי כנסת נוספים.

שי חטב: בסופו של דבר קל להצביע על האוהדים האלה כחוליגנים ומפרי סדר אבל אלו אזרחים, צרכנים שמחזיקים בהמון כסף בקבוצות ספורט.

שי חטב: הם רואים מסביבם דברים נפתחים ושהחיים חוזרים לשגרה לאט לאט אבל הספורט עומד במקום.

שי חטב: אנחנו כן מחוברים לתמונה ומבינים שאם יש עלייה בתחלואה אז מן הסתם אי-אפשר לדבר על חזרה מיידית למגרשים.

שי חטב: אנחנו כן מצפים שיהיה איזה מתווה לחזרה, אפילו חזרה מדורגת, דהיינו, בהתאם לרמת התחלואה מה אחוזי התפוסה שאפשר להכניס למגרשים.

שי חטב: צריכות להיות תכניות מסודרות על כניסה מדורגת, על קפסולות, על שמירת מרחקים, מסכות, מדידת חום וכל מה שמשרד הבריאות ידרוש.

שי חטב: אנחנו באמת מאמינים שתכנית כזאת היא בסופו של דבר היא גם לטובת בריאות הציבור.

שי חטב: כאשר מדובר בעשרות אלפים אוהדים מסתובבים ברחובות ומתקהלים, המשטרה ממש חסרת אונים ולא מסוגלת להתמודד עם הדבר הזה.

שי חטב: בסופו של דבר, כנבחרי ציבור, אנחנו מקווים שאתם תרצו לשלוט בכאוס הזה ואתם יכולים לשלוט בכאוס הזה.

שי חטב: ברגע שיהגו איזה מתווה חזרה מסודר, אפשר לכנס אוהדים תחת הגבלות משרד הבריאות.

שי חטב: לא צריך להמציא את הגלגל, אפשר להסתכל למדינות באירופה, למשל.

שי חטב: בהונגריה כבר חזרו לפעילות.

שי חטב: בספרד ואיטליה המדינות מתקדמות.

קריאה: במדינות שהוא ציין הם עושים מתווה מאוד מדורג ואיטי.

שי חטב: גם בספרד ואיטליה כבר יש מתווים.

שי חטב: אנחנו מבינים, אנחנו מחוברים לסיטואציה.

שי חטב: כשיש עלייה בתחלואה אי-אפשר לפוצץ את האצטדיונים.

שי חטב: מדובר באצטדיונים של 30,000 איש.

שי חטב: כמה אלפים בודדים, תחת הנחיות משרד הבריאות, אפשר לעמוד בזה.

שי חטב: אנחנו נשמח מאוד להיות חלק מהתהליך ולייעץ, כמי שמכירים את האצטדיונים, את המגבלות ואת הרצונות של האוהדים.

שי חטב: אני חייב להגיד שכן מצאנו אוזן קשבת.

שי חטב: פנינו ללשכה שלך כבר לפני שבועיים ולא סתם אני פה.

שי חטב: חשוב לקחת את זה הלאה ולעלות עוד שלב ולהפוך את זה לפרקטיקה.

רם שפע: תודה שבאת.

רם שפע: אהבתי את הדימוי שהקורונה סייעה להקים ממשלה ומאחדת את האוהדים, זה יפה.

רם שפע: שוחחתי עם שר הספורט אתמול והוא מבין לעומק את הצורך לייצר מתווה.

רם שפע: ברור לכולם שאי-אפשר לחכות תקופה ארוכה עד שאנחנו בונים את המתווה לשנה הבאה.

רם שפע: כל מנגנון המימון ותפעול הליגות בנוי על זה שהאוהדים יחזרו למגרשים.

רם שפע: כמובן שזה צריך לבוא יד ביד עם השמירה על הבריאות של כולנו.

רם שפע: ככל שנמשיך בתקווה שתהיה תחלואה נמוכה ואפילו נמוכה מזאת שיש היום, זה כמובן יזרז ויאפשר.

משה אבוטבול: צריך להיות זהירים גם במאבקים עם קבוצה שהפסידה.

משה אבוטבול: בוודאי לא ללכת מכות כי זה עוד יותר מסוכן.

רם שפע: בכל מקרה, אנחנו בוועדת חינוך.

שי חטב: בסופו של דבר, אלפי אוהדים שיוצאים לרחובות רואים מסביבם דברים נפתחים.

שי חטב: אם תגידו שיש תכנית לפתיחה בשלבים זה יוריד את הלהבות וישמור את האנשים בבית.

רם שפע: חבר הכנסת ג'אברין.

יוסף ג'בארין: גם אני מברך על הדיון החשוב הזה ואני מקווה שבסופו נרגיש שהתקדמנו מהדיון הקודם.

יוסף ג'בארין: דיברתם על כך שזה מצליח גם לאחד קבוצות ואוהדים.

יוסף ג'בארין: אני מלווה את קבוצת אום אל פאחם גם כתושב העיר.

יוסף ג'בארין: למרות שאוהדי מכבי תל-אביב הודחו מהגביע, בכל זאת יש לנו אינטרסים משותפים בדיון הזה.

יוסף ג'בארין: ליבי באמת עם הספורטאים.

יוסף ג'בארין: כשאני מדבר עם ספורטאים ועם חברי הנהלה אני שומע את הכאב שלהם וגם את המצוקה.

יוסף ג'בארין: הזכרתי את קבוצת אום אל פאחם.

יוסף ג'בארין: בדרך-כלל במשחקים אתה רואה אלפי אוהדים.

יוסף ג'בארין: כל ההפסד הזה עכשיו הוא הפסד ממש קטסטרופלי ברמה הכלכלית.

יוסף ג'בארין: איך הם יסתדרו?

יוסף ג'בארין: אני מנסה כל הזמן להיות בקשר ולהבין מה אפשר לעשות ואיך אפשר לסייע.

יוסף ג'בארין: אגב, עם כל הכבוד, אתה יכול לראות שדווקא הקבוצות האהודות שיש להן קהל רחב, הן מפסידות יותר כי היתה להן הכנסה מאוד גבוה.

יוסף ג'בארין: אני גם רוצה להגיד לך שכיום המגרש הביתי של אום אל פאחם הוא בסחנין.

שי חטב: משפצים את המגרש באום אל פאחם.

יוסף ג'בארין: משדרגים את המגרש, אני מקווה שיהיה מוכן בעונה הקרובה.

יוסף ג'בארין: אגב, סחנין גברה גם על תל-אביב 3:1.

יוסף ג'בארין: הייתי בחוויה של להיות במשחק בלי קהל.

יוסף ג'בארין: זאת באמת חוויה קשה ושונה.

יוסף ג'בארין: התחושה שלי היתה שאפשר בכל זאת, עם כל ההגבלות הקיימות שאני לא מזלזל בהן, לאמץ מתווה שיאפשר לחלק מהקהל להגיע.

יוסף ג'בארין: יכול להיות שאפשר לעשות רוטציה, מי שצפה במשחק אחד לא יוכל להגיע למשחק הבא.

יוסף ג'בארין: אני מסכים איתך.

יוסף ג'בארין: קשה לקהל הספורט לראות שמחזירים חתונות עם 250 משתתפים ואולי יותר.

יוסף ג'בארין: אם זה חלל פתוח אז אפשר אולי יותר ודווקא במשחקי כדורגל או משחקים אחרים אי-אפשר.

יוסף ג'בארין: אני חושב שניתן לחשוב על מתווה שישמור על מרחק בין הקהל.

יוסף ג'בארין: אתה מדבר על שטחים עצומים.

יוסף ג'בארין: זה בהחלט אפשרי.

יוסף ג'בארין: אני מקווה שתימצא הנוסחה לפחות לקראת 2-3 המחזורים האחרונים שהקהל יוכל להיכנס.

יוסף ג'בארין: העמידה בתור תהיה עם מרחקים, עם מסכות, עם מרחקים גם בתוך המגרש.

יוסף ג'בארין: זה בהחלט אפשרי ואני מקווה שיימצא המתווה.

יוסף ג'בארין: יש את העניין הקהל וגם הקריאה שלנו למנהלת לקחת בחשבון את אותה פגיעה קשה.

יוסף ג'בארין: אני מבין שהם לוקחים בחשבון, אבל גם לפצות כמה שאפשר את הקבוצות.

יוסף ג'בארין: בסופו של דבר זה אינטרס של כולנו ואלה שמשחקים משחקים עבור ספורט שהוא יקר לכולנו.

רם שפע: תודה רבה.

רם שפע: מייד נפנה למשה חוגג שמייצג את הבעלים של בית"ר ירושלים בכדורגל ומייצג ארגונים נוספים.

רם שפע: חבר הכנסת טאהא, רצית לומר משהו?

וליד טאהא: בכל זאת ספורט הוא תחום מאוד חשוב.

וליד טאהא: הוא בנפשם של כל הצעירים וגם בנפשם של פוליטיקאים.

וליד טאהא: כמו חברי יוסף אני אוהב כדורגל ומשתתף בשגרה בכל המשחקים של הקבוצות.

וליד טאהא: אני רוצה לדבר על החברה הערבית ולא רק על קבוצה ספציפית, אם כי גם אני בא מיישוב שיש לו קבוצה שהיא קבוצה טובה מאוד ונמצאת בין 4-5 קבוצות העליונות בליגה.

וליד טאהא: יש לנו קבוצות שאין לנו מגרש.

וליד טאהא: דיברת על בניית אצטדיון באום אל פאחם וגם לסחנין יש אצטדיון, אבל יש את כפר קאסם שהיא בליגה טובה ואין לה מגרש.

וליד טאהא: עכשיו גם איכסל עלו ליגה ואין להם אצטדיון.

וליד טאהא: זה דבר מאוד חשוב ומישהו כבר צריך לתת על זה את הדעת.

וליד טאהא: איך אמרו פעם?

וליד טאהא: בלי ערבים אין גולים.

רם שפע: אני לא מכיר את האמרה הזאת.

יוסף ג'בארין: לא, זה השחקנים הערבים בנבחרת.

וליד טאהא: תחזור להיסטוריה ותלמד את המשפט הזה.

וליד טאהא: צריך להתחיל להשקיע כי בחברה הערבית, וזה גם דומה למה שאמרנו במפגשים של הימים שעברו, ספורט זה מקום שצעירים מוצאים בו את עצמם.

וליד טאהא: גם אתה מציל אותם מליפול בכל מיני מלכודות של פשע, רחוב.

וליד טאהא: אז בהצלחה לכולם.

וליד טאהא: בגרמניה סיימו עונה באופן שגרתי.

וליד טאהא: לא היו צריכים להפסיק ולא לקבוע עלייה של קבוצות באופן לא שגרתי.

רם שפע: שוב ביירן לקחו אליפות אז אין שם שינוי 8 שנים ברצף.

רם שפע: משה חוגג, בבקשה.

רם שפע: תודה שהצטרפת.

רם שפע: נשמח לשמוע מהזווית של בעלי קבוצות הכדורגל.

משה חוגג: בוקר טוב, תודה.

משה חוגג: אני אתחיל איפה שהאדון הנכבד סיים ואז אני אחזור לקורונה.

משה חוגג: הוא דיבר על זה שבכפר קאסם אין אצטדיון והוא שואל למה.

משה חוגג: אז התשובה היא כי גנבו את קרן המתקנים בסך 1.2 מיליארד שקלים בפשוט פשע.

משה חוגג: 1.2 מיליארד שקלים שהיו במשרד הספורט והטוטו בקרן מתקנים, שהיו אמורים לבנות בכל ענפי הספורט מתקנים לנוער ולבוגרים נעלמו למשרד האוצר.

משה חוגג: זה למה אין לך אצטדיון בכפר קאסם.

משה חוגג: עכשיו בוא נדבר על הקורונה כי לשם כך הזמנתם אותי.

משה חוגג: אתגרים והזדמנויות.

משה חוגג: קודם כל, בחודשיים האחרונים קיימתי המון שיחות עם כל מיני משרדים בממשלה.

משה חוגג: אני רואה שהנושא חשוב לאנשים מסוימים ולכן אנחנו מדברים עליו.

משה חוגג: גם כאן אני מברך את הוועדה.

משה חוגג: בשורה התחתונה, חברים, צריך להפסיק לדבר ולהתחיל לשים כסף.

משה חוגג: אם אתם שם במשרד הספורט, אם אין לכם שיניים אז זאת תהיה בעיה קשה מאוד.

משה חוגג: הסיטואציה בכדורגל היא סיטואציה קשה משום שאם העונה הבאה לא יורשה להגיע קהל, העונה לא תוכל להיפתח.

משה חוגג: הקבוצות הגדולות נשענות על 60%-70% מההכנסות שלהן מהקהל.

משה חוגג: אם אתה לוקח את זה, זה פשוט בלתי אפשרי להעמיד קבוצה בליגת העל ולפתוח את הליגה.

משה חוגג: אני גם חושב שאין כל-כך ערך ספורטיבי לשחק ללא קהל.

משה חוגג: אנחנו רואים את זה עכשיו, זה מאוד מאוד קשה, זה מרגיש כמו משחקי אימון.

משה חוגג: גם אם אני שם את הפן המנטלי בצד ומתייחס לפן הכלכלי, זה פשוט בלתי אפשרי.

משה חוגג: אז אם ענף הכדורגל חשוב למדינת ישראל הוא חייב או לאפשר את כניסת האוהדים או לתת רשת ביטחון מוחלטת ומלאה להיבט הכלכלי.

יואל רזבוזוב: שמענו כאן את נציג משרד הספורט, גיא אטיאס, שאמר שהפערים קטנים ביניכם לבינם בנושא הכספי.

יואל רזבוזוב: האם באמת אתה מרגיש שהפערים קטנים?

משה חוגג: בוא נאמר כך.

משה חוגג: במשא ומתן פקידי האוצר טובים בהרבה מאנשינו.

משה חוגג: אם בהתחלה הליגה דיברה על 100 ומשהו מיליון שקלים פיצוי, היום מדברים על עשרות בודדות.

משה חוגג: מדברים פה על הזדמנויות אז כן נאמר שיהיו הקלות רגולטוריות שיעזרו לכדורגל ולענפי ספורט נוספים להתמודד עם מצב כזה בעתיד.

משה חוגג: הרי לבנות ענפי ספורט שנתונים לחסדיהם של אנשים כמוני, כמו יעקב שחר, אלונה ברקת ואחרים, זה לא בריא לא לליגה ולא למדינה.

משה חוגג: זה לא רציני.

משה חוגג: אי-אפשר לחכות כל פעם שיבוא איזה פילנתרופ וישים עשרות מיליוני שקלים בשנה.

משה חוגג: זה לא רציני ולא כבד.

משה חוגג: ההזדמנות האמיתית בהקלות הרגולטוריות זה להקל על הטוטו בהיבטים כמו "לייב בטינג" ולהקל במשרד התקשורת על היבטי החסויות שמוגבלים לשניות ומקטינים את תקציבי השיווק.

משה חוגג: אם הדברים האלה יקרו, אז בעצם ההכנסות לכל ענפי הספורט ולא רק לכדורגל, יהיו גדולים משמעותית ממה שהם היום ויאפשרו מצב שלליגה תהיה היתכנות כלכלית והיא לא תהיה נתונה לחסדים של אנשים.

יואל רזבוזוב: אבל ההקלות הרגולטוריות במועצת ההימורים לא ייכנסו אליכם.

יואל רזבוזוב: זה ייכנס לקופת המדינה ובסוף ילך להסכמים קואליציוניים.

יואל רזבוזוב: זה לא צבוע לספורט.

יואל רזבוזוב: זה באמת משהו שצריך לדאוג.

משה חוגג: זה יהיה העניין.

משה חוגג: אני מבין שהדבר הזה הולך ומתקרב בצעדי ענק.

משה חוגג: אם יקרה מה שאתה אומר ומי שייהנה מזה זה שוב האוצר, הספורט לא ירוויח מזה שקל.

משה חוגג: אגב, מאוד לגיטימי שהמדינה תגיד שספורט זה לא חשוב.

משה חוגג: אני חושב אחרת אבל אני לא קובע.

משה חוגג: ספורט זה לא חשוב ובואו נסגור את הבסטה, זה בסדר גמור.

משה חוגג: אבל אי-אפשר להגיד שספורט זה חשוב אבל נגביל את הטוטו.

משה חוגג: הסיסמא של הטוטו היתה קידום הספורט בישראל.

משה חוגג: אני לא רואה את זה.

משה חוגג: אני חושב שגם לטוטו יש אחריות כבדה מאוד עם מה שקורה עם קרן המתקנים.

משה חוגג: אם הם היו בונים מתקנים במיליארד שקל האלה ולא שומרים את זה בתיקים בכל מיני בתי השקעות, אז האוצר לא היה יכול להחרים את הכסף הזה.

משה חוגג: אם זה כמו שאתה אומר, זה נורא.

משה חוגג: אנחנו נכנסים לממשלה חדשה אבל אתם נכנסים לתקופה הכי מאתגרת בהיסטוריה של המשרדים הללו.

משה חוגג: יש לכם חובת הוכחה ואחריות גבוהה מאוד לגרום לספורט להתקיים ולא לגסוס למוות.

רם שפע: תודה שהצטרפת אלינו, לא מובן מאליו.

רם שפע: אני חייב להגיד שאני מאוד מסכים איתך לגבי קרן המתקנים ובכלל כל נושא המתקנים.

רם שפע: חבר הכנסת טאהא דיבר על החברה הערבית.

רם שפע: הייתי השבוע בסיור בחדרה, שעלתה השנה לליגת העל.

רם שפע: הלכתי לראות את המתקן שהם משחקים בו ואת בתי הספר וחשכו עיניי.

רם שפע: אחר-כך אנחנו מצפים מהנבחרות שלנו להגיע להישגים בעולם ואנחנו מבין איך מתחיל ילד בכיתה א' או ו', במגרשים מטפטפים.

רם שפע: בקיצור, מציאות מאוד בלתי אפשרית.

רם שפע: אני אומר לך עכשיו שהסיפור של קרן המתקנים והסיפור של התשתיות הוא בעיניי אחד הדברים הכי קריטיים שהוועדה תתעסק בהם, רגע אחרי שנצליח לייצר מתווה ונעבור את שגרת הקורונה הזאת.

רם שפע: בעיניי, זה האירוע הכי כבד.

רם שפע: זה נכון לרוב הענפים, בוודאי לעולם הכדורגל.

משה חוגג: אשמח להוסיף עוד מילה אחת.

משה חוגג: תראו, אתם בממשלה, מעבר לספורט, אני אומר לכם כאזרח במדינה שמשלם מיסים.

משה חוגג: כולנו משלמים מיסים כי אנחנו מאמינים שבעת צרה המדינה תיתן כתף.

משה חוגג: אני חושב שהמסעדנים מרגישים רע מאוד עם מה שקורה, אבל גם בספורט אפשר לומר שבינתיים נכון לרגע זה, אני לא חושב שהספורט עד עכשיו קיבל ולו אגורה שחוקה אחת סיוע, לא במתקנים, לא בהקלות ובטח לא במענקים או פיצויים.

משה חוגג: זאת תחושה מאוד רעה.

משה חוגג: אני אומר עוד פעם.

משה חוגג: אם הספורט לא חשוב, תגידו שהוא לא חשוב.

משה חוגג: זה בסדר, אנחנו נחליט איפה אנחנו רוצים לחיות או שאנחנו יכולים להגיד שמדינת ישראל היא רק מדינת הייטק והספורט לא מעניין.

משה חוגג: אבל אם הספורט מעניין, תשימו כסף.

משה חוגג: אם אתם משרד הספורט לא תדעו לקחת תקציב להחלטה שלכם – לא יכול להיות שאנחנו פה מדברים איתך או עם שר הספורט, אבל בסוף מי שמקבל את ההחלטה על הספורט זה משרד האוצר.

משה חוגג: אם זה משרד האוצר, תסגרו את שאר המשרדים ונלך ונדבר רק איתם.

משה חוגג: יש לי תחושות מאוד קשות בהקשר הזה.

משה חוגג: יש לכם עבודה קשה בלפתור את הסיטואציה.

רם שפע: אני מבין את התחושות הקשות שלך.

רם שפע: כולנו חיים בתקופה מורכבת בהיבט התקציבי ומתוסכלים מאוד מהמצב.

רם שפע: אני כן אגיד לך שזה יהיה מאוד ברור פה לוועדה וגם לך אישית, שלא רק שהספורט חשוב לנו, הוא חשוב לנו מאוד.

רם שפע: שר התרבות והספורט הוא גם אוהד ספורט ומבין לעומק את הצורך.

רם שפע: הוא לא רק אוהד אלא חי את העולם הזה ויודע שאחד הדברים שחשובים לנו שהספורט יחזור לפעילות.

רם שפע: זה צריך לקרות כמובן בשיתוף פעולה עם משרד האוצר.

רם שפע: כך המדינה שלנו עובדת, כך רוב מדינות העולם מתנהלות.

רם שפע: הלוואי שנצליח לעזור, כדי שאתם כבעלים תוכלו לקבל ודאות לעונה הבאה, אנחנו בסוף צריכים כסף.

רם שפע: אם חילי מחר בבוקר יגיד שאין בעיה שכל מועדוני הספורט יחזרו וזה לא יגובה בכסף, אתה תכעס יותר.

רם שפע: לכן, אנחנו אנשים אחראים.

רם שפע: עובדים על זה באמת קשה יום יום כדי לגרום לספורט לחזור.

רם שפע: שוב, להסתכל על מה קורה העונה ובוודאי להבטיח לכם את הוודאות לשנה הבאה, או לפחות, איזה מתווה יהיה כדי שתוכלו להתכונן.

רם שפע: אני אומר לך מדם ליבי, זה חשוב לנו מאוד.

רם שפע: אני חי את זה.

רם שפע: כל החברים שלי חיים את התסכול שאתה מדבר עליו.

רם שפע: אנחנו מבינים לעומק את העניין.

רם שפע: זה פשוט חייב להיות מגובה גם בתקציבים וגם במעקב אחרי מצב הבריאות.

רם שפע: קבינט הקורונה יתכנס היום.

רם שפע: כולם מבינים שם שצריך לעקוב אחרי התחלואה ולהבין איזה מתווים אנחנו יכולים לייצר ובין היתר גם לעולם הספורט.

רם שפע: אני יכול להגיד לך שקיימתי השבוע ועדת חינוך בנושא מסיבות הסיום בתיכונים.

רם שפע: התלמידים מתוסכלים שההורים לא יוכלו לבוא לקבלת התעודות.

רם שפע: באופן כללי אנחנו באתגר אדיר כמעט בכל הנושאים.

רם שפע: זרקת פה מונח שאולי הרוב לא התעכבו עליו ולא מבינים.

רם שפע: דיברת על "לייב בטינג".

רם שפע: באופן כללי, אני יודע שהנושא הזה חשוב לך.

רם שפע: אני לא נכנס אליו עכשיו לעומק אבל סוגיה משמעותית שגם אליה נצטרך מתישהו לתת את הדעת.

רם שפע: בהסתכלות כללית, עניין המתקנים והקרן יבואו לפה לוועדה.

רם שפע: אני חד משמעית אומר את זה כי אנחנו במצב מאוד קשה, גם בלי קשר לקורונה ובוודאי שאחרי הקורונה.

רם שפע: השפעות על תקציב המדינה בכללותו ישפיעו עוד יותר על מצב המתקנים.

רם שפע: אני חושב שהמשימה העיקרית של כולנו עכשיו היא לעשות הכל כדי שייצא מתווה כדי שתקבלו ודאות ככל הניתן גם כבעלים וגם ודאות לאוהדים.

רם שפע: תודה רבה.

רם שפע: נמשיך להיות בתקשורת וננסה לעזור.

רם שפע: אלה לא מילים, אלה באמת עובדות.

רם שפע: אנחנו שם בכל הכוח.

רם שפע: אנחנו ממשיכים בעולם הכדורגל אז אתה מוזמן להישאר.

רם שפע: רותם קמר, מנכ"ל ההתאחדות לכדורגל.

רם שפע: אני שמח שאתה איתנו.

רותם קמר: קודם כל, אני באמת מברך על הכינוס של הוועדה.

רותם קמר: אנחנו נמצאים כבר שלושה חודשים בתוך המשבר הזה ובאמת יש מקום לכינוס של פורום כזה כדי להעלות ולהציג את כל הבעיות והאתגרים שאנחנו עומדים בהם בתקופה הקרובה.

רותם קמר: הייתי רוצה להתייחס לכמה נקודות שאמרו משה חוגג, גיא אטיאס ועידו מהאוצר.

רותם קמר: אני רוצה להציף את הדברים כמו שהם.

רותם קמר: אני מרגיש, שכשזה מגיע לכדורגל רואים את ליגת העל משחקת אז אומרים שהכדורגל חוזר והדברים מתחילים לחזור לעצמם.

רותם קמר: אני רוצה להגיד שאנחנו רחוקים מזה.

רותם קמר: שידורי הכדורגל שאנחנו רואים הם בראש ובראשונה לצמצם את הנזקים שקיימים.

רותם קמר: כמו שחוגג אמר, הטעם הספורטיבי הוא בסימן שאלה אבל יש פה אך ורק צמצום נזקים.

רותם קמר: הטרגדיה היא בקהל, בהכנסות, בחסויות.

רותם קמר: כמובן אנחנו רואים את זה בליגות המקצועיות, אבל כשאני מסתכל קדימה לליגות החובבניות לנוער זה פשוט דרמטי.

רותם קמר: כולם צריכים להבין, הכדורגל נעצר, ההתפתחות שלו, הקידום שלו.

רותם קמר: אני חושב שזה גם באיגודים ובענפים אחרים.

רותם קמר: זה לא מתחיל ונגמר בשידורי הספורט והכדורגל בטלוויזיה.

רותם קמר: זה רחוק רחוק ממה שאנחנו חווים במציאות.

רותם קמר: לגבי ההתאחדות לכדורגל חשוב לי להסביר שאנחנו חווים כרגע ירידה בכנסות של למעלה מ25%-עד 30%.

רותם קמר: אנחנו מקווים שהפעילות הבינלאומית תחזור אבל צריך להבין שזה נפח גדול, גם של הוועד האולימפי וגם מהכדורגל עצמו כי אנחנו נשענים מההקצבות האלה.

רותם קמר: המשמעות היא, שכשאנחנו מסתכלים על פתיחת העונה הקרובה, אני לא יודע מה יהיה עם קבוצות הליגה המקצועניות.

רותם קמר: כמו שזה נראה כרגע, יהיה מאוד קשה לראות איך קבוצות חובבניות, כדורגל עממי, מרכזי מצוינות, אקדמיות, ממשיכות לפעול.

רותם קמר: כל מה שכרוך בקידום ופיתוח הכדורגל נעצר.

רותם קמר: עכשיו אני מגיע לעניין של הנזק.

רותם קמר: באים מהאוצר ומסתכלים על העבר.

רותם קמר: הם אומרים, תראו מה קרה לכם בשלושה החודשים האחרונים?

רותם קמר: בשלושה החודשים האחרונים נעצרה הפעילות.

רותם קמר: אתם מבחינת

רותם קמר: כם עשיתם מה שמצופה מכם.

רותם קמר: הוצאתם לחל"ת, צמצמתם שכר, עשיתם כל מה שצריך, אין לכם נזק ואנחנו גם לא מתכוונים לשפות אתכם.

רותם קמר: אבל קורה פה בדיוק את המצב ההפוך.

רותם קמר: אנחנו כגופים, כהתאחדויות, כגופי ספורט, פועלים בצורה אחראית, מנסים לאזן את ההכנסות ואת ההוצאות שלנו כדי לא להיכנס לגירעון ואז באים ואומרים שזאת בעיה שלנו.

רותם קמר: אז לא ישחקו כדורגל, לא יפתחו כדורגל.

רותם קמר: זה מצב אבסורדי.

רותם קמר: לא יכול להיות מצב שאנחנו נשבית את הכול כי אנחנו לא רוצים להיכנס לגירעונות ולמצבים שהיינו בעבר, ואז באים ואומרים שאם זה כך, גם אנחנו לא יודעים לשפות ולהעביר לכם כספים.

רותם קמר: זה לא הגיוני.

רותם קמר: העתיד נראה הרבה יותר שחור.

רותם קמר: אם את 2020 אנחנו נדע באיזו צורה לסגור, הרי שאת 2021 אני חושב שלכל גופי הספורט היא דרמטית כי בסיטואציה הזאת אין לנו ממה להתקיים.

רותם קמר: שמעתם מחוגג לאן הולך הכדורגל המקצועני.

רותם קמר: אנחנו כהתאחדות מסבסדים את השיפוט, מסבסדים את הקבוצות בליגות החובבניות, בוודאי את הנבחרות שלנו, את האקדמיות.

רותם קמר: הכול הולך להיעצר וכולם צריכים להיות מודעים לזה.

רותם קמר: שלא אחרי זה יזמינו אותנו לוועדות בכנסת וישאלו למה הנבחרות שלנו לא מגיעות לטורנירים.

רותם קמר: זה מתחיל ונגמר בדברים האלה.

רותם קמר: בטח ובטח יש את נושא המתקנים שאליו התייחסתם ועל זה אני מניח יהיה דיון אחר.

רותם קמר: צריך להבין שכשמדברים על נזק, הנזק הוא לא רק בהכנסה מול הוצאה.

רותם קמר: הנזק הוא בפעילות המקצועית שכל ההתאחדויות וכל הגופים עוסקים בהם בימים האלה.

רותם קמר: הכול פשוט נעצר.

רותם קמר: זה שאנחנו פועלים בצורה אחראית ומוציאים עובדים ומאמנים שיושבים בבית, זה לא פותר את הבעיה, זה רק מעצים אותה.

רם שפע: תודה.

רם שפע: אני שומע את הזעקה שלך ובצדק כי אנחנו במשבר.

רם שפע: אמרתי את זה בהתחלה ואני אומר את זה גם עכשיו.

רם שפע: מבחינתך, באופן כללי בעולם הכדורגל, יש דד ליין שאתה חושב אם לא יפורסם מתווה עד אז, יהיה לכם קשה להבין מה יקרה בשנה הבאה?

רותם קמר: תראה, כולם כרגע מסתכלים על חודשי אוגוסט-ספטמבר.

רותם קמר: ההכנות כבר עכשיו נעשות.

רותם קמר: אני יכול להגיד לכם שנראה שלא אותן קבוצות יירשמו, לא אותן מחלקות נוער.

רותם קמר: זה הרי גלגל, זאת שרשרת.

רותם קמר: ברגע שהמשק מצטמצם, היכולות של ההורים לשלוח ילדים מצטמצמות.

רותם קמר: במחלקות הנוער פחות קבוצות יירשמו בהתאחדות לכדורגל.

רותם קמר: אני לא רוצה לדמיין מה קורה עם ספטמבר, אוקטובר, נובמבר, שזה חודשים בינלאומיים.

רותם קמר: אנחנו כבר יודעים שהפעילות של הנוער והנערים מושבתת.

רותם קמר: אנחנו לא יודעים מה קורה עם הנבחרת הבוגרת שלנו.

רותם קמר: המשמעות היא פשוט טרגית.

רותם קמר: צריך להבין את זה.

רותם קמר: אם מחכים שאנחנו נקרוס ואז יעזרו לנו, אז אנחנו בדרך לשם.

יואל רזבוזוב: יש הערכה על איזה תקציבים אתם מדברים בשביל להחזיק את הראש מעל המים?

יואל רזבוזוב: מה סכום הפיצוי בשביל שתוכלו לשרוד?

רותם קמר: העברנו נתונים לגבי הנזקים שנגרמו גם למשרד הספורט ואני מניח שזה עבר למשרד האוצר.

רותם קמר: בליגות החובבניות מדובר בעשרות מיליונים.

רותם קמר: צריך להבין, הליגות האלה והקבוצות האלה נסמכות על מועצות מקומיות.

רותם קמר: אחד הדברים הראשונים שהמועצות המקומיות יעשו לקראת העונה הבאה זה לצמצם את ההקצבות לליגות האלה.

רותם קמר: אז איפה אנחנו עומדים?

רותם קמר: אם מחפשים כדי לתת פיצוי נזק, מאוד קשה בנקודת זמן הזאת בטח על העבר שעצרנו את הכול, לראות את הנזק.

רותם קמר: אני מסתכל על פני עתיד.

רותם קמר: פני עתיד, כמו שזה נראה כרגע – אני לא מדבר על הנחיות משרד הבריאות – לא יוכל להתקיים, פשוט לא יוכל.

רותם קמר: אם אני מדבר על הכדורגל, שזה עוד יחסית ענף שמצליח לגייס תקציבים ומקבל תקציבים ממועצות, אני לא רוצה לדמיין מה קורה בענפים אחרים שפשוט ייסגרו.

רותם קמר: התאחדויות בענפים אחרים פשוט ייסגרו ולא יפתחו את העונה.

רם שפע: רותם, אני חייב לשאול אותך שאלה בהקשר אחר שמעניינת אותי.

רם שפע: יש סוגיה שלמה עכשיו סביב הכדורגל הנשי.

רם שפע: אני אשמח שתתייחס בכמה מילים לכדורגל נשים.

רותם קמר: מבחינתנו כדורגל נשים הוא ענף מאוד חשוב.

רותם קמר: הוא ענף בהתפתחות כבר הרבה מאוד שנים.

רותם קמר: אנחנו משקיעים הרבה מאוד כסף.

רותם קמר: האקדמיה הראשונה שנבנתה היתה בנשים ולא בגברים, גם ברמת הנבחרות שלנו.

רותם קמר: לאחרונה הנהלת ההתאחדות החליטה לקיים ולעשות איזו רפורמה בכל הענף הזה ולהציב סטנדרטים יותר גבוהים מבחינת הדרישות מהקבוצות.

רותם קמר: אגב, זה לאור הכספים שמגיעים ממשרד הספורט לקבוצות האלה.

רותם קמר: רק שתבינו, היום קבוצת נשים לעומת קבוצה בליגה א' ואפילו בליגה לאומית, מקבלת הרבה יותר מאשר קבוצות נשים.

רותם קמר: אנחנו כהתאחדות רואים בהחלט חשיבות גדולה מאוד בפיתוח הענף הזה ובהמשכיות שלו אבל גם הוא, אין ספק, שכתוצאה מהקורונה כל הרפורמות שאנחנו מתכננים יספגו מכה קשה.

רם שפע: תודה.

רם שפע: מבחינתי זה עוד אחד מהנושאים שנצטרך להתכנס אליהם ולהפוך את הספורט הנשי, ודאי את הכדורגל, למקצועני, גם בהיבטים של תקציב וגם באופן כללי, בהתייחסות של המדינה אליו.

רם שפע: אני לא אכנס לסוגיה של הבג"ץ כי זה לא הנושא, אבל זה נושא מאוד משמעותי בעיניי.

סונדוס סאלח: שלום לכולם.

סונדוס סאלח: כבוד היו"ר, ברכות, אני פעם ראשונה אצלך בוועדה.

סונדוס סאלח: אני סומכת על כל החברים ועל חבריי מהרשימה.

רם שפע: גם עלי.

סונדוס סאלח: בטח, בטח.

סונדוס סאלח: היה לי חשוב להגיע ולצאת מדיון מוועדה שאני נמצאת כי יש הרבה קריאות ופניות אלי מליגות בתוך החברה הערבית בכל מה שקשור לתקצוב, להמשך הפעילות ולמשחקים שהוקפאו ושיחודשו בתקופה הקרובה.

סונדוס סאלח: במיוחד מדובר על ליגות שהיו במקומות ראשונים.

סונדוס סאלח: חשוב לי לציין שלמבוגרים הכדורגל, ובכלל כל הליגות האחרות, הוא המפלט היחידי שאפשר דרכו גם לשחרר ולהשתחרר ולהיות במקום שהוא דוחה אלימות ומקום שהוא מאגד ונותן גאוות יחידה.

סונדוס סאלח: שלחתי לוועדה גם משהו ספציפי על נושא ספציפי אבל זה כללי לכל הליגות.

סונדוס סאלח: אני מבקשת מכבודך לקחת את הדברים לידיים ובאמת לתת מענה כמה שאפשר מהיר, כי אחרת המצב לא מאפשר משיכת יותר זמן.

סונדוס סאלח: המון תודות.

רם שפע: תודה שבאת, שמח שהצטרפת.

רם שפע: אני חושב שחברי הכנסת ג'אברין וטאהא יספרו לך, ואני אומר את זה בצער, שבכל דיון ונושא שאנחנו עוסקים בו, אנחנו מבינים שהמצב בחברה הערבית פחות טוב ואנחנו זקוקים ליותר תקציבים ולהשקעה הרבה יותר גדולה כדי לפחות להתחיל לייצר צמצום פערים.

רם שפע: זה נכון גם לגבי הספורט.

רם שפע: דובר קודם על הנבחרת שלנו, אז באמת הנבחרת שלנו מתבססת על שחקנים מהחברה הערבית כבר הרבה שנים וזה מצוין.

רם שפע: היתה לנו סוגיה מעניינת עם שחקן נבחרת פלסטין בהפועל חדרה.

רם שפע: זה גם סוגיה מעניינת ואולי לדיון אחר.

רם שפע: אמרתי את זה הרבה פעמים ואמרתי את זה פה.

רם שפע: אני מחויב לצרכים הספורטיביים החינוכיים.

סונדוס סאלח: אני מאוד שמחה שאתה פה.

רם שפע: אני גם מכיר את הצרכים.

רם שפע: שיחקתי לא מעט בחיים שלי, גם כדורגל וגם כדורסל בכפרים ערביים.

רם שפע: אני אשמח שהשילוב יקרה יותר באופן כללי.

רם שפע: נמצאים איתנו הרבה דוברים.

רם שפע: אני אומר מראש, לא אצליח לתת לכולם לדבר.

רם שפע: אשמח לשמוע טיפה מכיוון אחר.

רם שפע: אמיר טיטו, מנכ"ל איגוד השחייה.

אמיר טיטו: בוקר טוב.

אמיר טיטו: אני שמח על המפגש הזה, הוא מפגש מבורך.

אמיר טיטו: אני מסכים עם כל הדברים שנאמרו ואני רוצה להתייחס קודם כל לכל מה שקשור לחזרה לקיום תחרויות.

אמיר טיטו: למעשה יש לנו מעל 70 אגודות בארץ בענף כמו שחייה וגם שחייה אומנותית.

אמיר טיטו: אני בטוח שגם בענפים אולימפיים אחרים, בסופו של דבר, אם אין איזו תחרות מטרה שאפשר להתכנס אליה – אני לא מדבר ברמה האולימפית על שחייני הישג שלנו שלהם אנחנו נותנים טיפול יחידני ופרטני מאוד נקודתי.

אמיר טיטו: אני מדבר על מעל 3,000 שחיינים פעילים שכל עוד אין להם תחרות אז נוצר פה מן מנגנון שרשרת.

אמיר טיטו: פשוט תהיה נשירה שלא ניתן יהיה לגשר עליה.

אמיר טיטו: הודענו לכל האגודות שאנחנו מתכוונים לעשות תחרות בסוף שבוע של ה-17.7.

אמיר טיטו: מתוך 3,050 שחקנים פעילים שהיו בשנה שעברה, 1,700 שחיינים הביעו נכונות.

אמיר טיטו: אנחנו חודש לפני והמספר הזה יעלה למעל 2,000.

אמיר טיטו: זה אומר שיש רעב אדיר להתחרות.

אמיר טיטו: אם אנחנו לא נקיים תחרויות, זה אומר שהאגודות לא יצליחו להחזיק את הספורטאים שלהם ואנחנו נחווה נשירה אדירה.

אמיר טיטו: מה שאני אומר לגבי איגוד השחייה, אני בטוח שזה נכון גם לגבי איגודים אחרים, בטח ובטח, איגודים של ענפים אישיים.

אמיר טיטו: נכון להיום אנחנו יכולים לקיים תחרויות של 50 ספורטאים במקביל.

אמיר טיטו: לקיים תחרות שחייה של 50 שחיינים במקביל זה משהו שהוא בלתי אפשרי.

אמיר טיטו: המינימום שאנחנו יכולים זה פחות או יותר מה שמאשרים עכשיו באולמות שונים של 250.

אמיר טיטו: אם יהיה לנו היתר לקיים תחרויות של 250 ספורטאים במקביל, אז נוכל לייצר תחרויות, שעתיים שלוש כל פעם ואז לעשות מיני תחרויות.

אמיר טיטו: זה ייתן לכל השחיינים איזו מטרה ואז יהיה הרבה יותר פשוט לאגודות לשמר אותם.

אמיר טיטו: בהיבט של התקציבים אני חושב שכולכם נגעתם בנושא.

אמיר טיטו: אני כן רוצה לגעת בנקודה נוספת במישור של הנבחרות או של הרמה האולימפית.

אמיר טיטו: רותם נגע בזה קודם.

אמיר טיטו: אנחנו התייעלנו ועשינו את כל מה שצריך אז אנחנו בעצם לא באמת ניפגע כלכלית, אבל מצד אחד, יהיה לנו אי מימוש של תקציבים של 2020 כי אין נסיעות לחו"ל ואין תחרויות.

אמיר טיטו: אמנם לא נפסיד אבל פשוט לא נצליח לממש את התקציבים שיועדו לנו ב-2020.

אמיר טיטו: ב-2021 אני מקווה שלא יהיו פיצוצים, אנחנו מבינים מה קורה בעולם ומה קורה בממשלה.

אמיר טיטו: במידה וכן יהיו פיצוצים, אז כל התכניות המקצועיות שלנו, שלמעשה העתקנו ל-2021 שזו שנה אולימפית, לא יהיה לנו תקציב.

אמיר טיטו: השנה אנחנו לא מממשים אז לא נקבל את הכספים כי אנחנו תלויים בדיווח.

אמיר טיטו: מצד שני, בשנה הבאה יהיה לנו חוסר בתקציב, אז אנחנו צריכים לעשות איזה שינוי ולעבוד במסגרת של תקציב דו שנתי ולחשוב אולי איך הוועדה יכולה לקדם היתרים מסוימים לאישור העברת תקציבים מ-2020 ל-2021, בדיוק בהקשר הזה שהאולימפיאדה נדחתה בשנה.

רם שפע: אמיר, תודה.

רם שפע: אתה מעלה סוגיה שעד עכשיו לא עלתה.

רם שפע: אני אשמח לשמוע לעומק.

רם שפע: תכתוב לנו או תיצור קשר עם הצוות על-מנת להבין לעומק.

רם שפע: אני חושב שהנקודה שאתה מעלה נכונה ביחס לחלוקת התקציב והפריסה.

רם שפע: למען גילוי נאות, כבן לשחיין אולימפי ענף השחייה קרוב לליבי אבל נעזור לו כמו לשאר הענפים.

רם שפע: תודה לך.

רם שפע: באמת, נשמח לשמוע לעומק על המחשבה התקציבית.

רם שפע: דודו מלכה, סגן ראש מנהל הספורט ואיש ספורט ותיק, אתה עדיין איתנו?

רם שפע: הוא לא נמצא.

רם שפע: במעבר חד, קרן מ"הולמס פלייס".

רם שפע: אני חייב להגיד שאני מקבל המון פניות מחדרי הכושר, מהמון זוויות.

רם שפע: זווית אחרת אבל חשובה גם בהיבטים תקציביים וגם לבריאות הציבור.

קרן שתוי: זאת אכן זווית אחרת מכיוון שכולם פה ספורטאים אולימפיים, שחיינים אולימפיים, מחוברים לצד הזה.

קרן שתוי: כמובן גם אנחנו נותנים שירות לאלפי ספורטאים אולימפיים.

קרן שתוי: לא רק אנחנו ב"הולמס פלייס" אלא הענף כולו.

קרן שתוי: למעשה, אנחנו נותנים שירות למעל מיליון ישראלים.

קרן שתוי: אולי הם לא ספורטאים אולימפיים אבל הם לחלוטין שומרים על הבריאות.

קרן שתוי: הם באים למועדוני כושר, נהנים, שוחים ועושים את מה שצריך כדי לשמור על הבריאות.

קרן שתוי: כמי שעומדת בראש הענף הזה, אנחנו מרגישים שאין לו אבא ואימא.

קרן שתוי: אנחנו נמצאים במקום שבו משרד התרבות והספורט קצת מתנער מאיתנו.

קרן שתוי: הוא אומר, אני אחראי על הספורט האולימפי ולא על הספורט העממי.

קרן שתוי: שולחים אותנו למשרד הכלכלה.

קרן שתוי: אנחנו שומעים כל מידי דברים על פעימה חמישית וכמעט אין לנו עם מי לדבר, למרות שאנחנו ענף מאוד משמעותי.

קרן שתוי: אנחנו ענף שמגלגל 4 מיליארד שקלים בשנה.

קרן שתוי: יש לנו מעל 100,000 מועסקים.

קרן שתוי: מועדונים נפתחו ב-7.5 תחת מגבלות מאוד ברורות של התו הסגול.

קרן שתוי: יש חרדות שכל יום רואים בטלוויזיה שאנשים נדבקו בגל השני.

קרן שתוי: המועדונים בתפוסה מאוד נמוכה.

קרן שתוי: אנחנו מדברים על פחות מ-50% בחלק מהמקומות.

קרן שתוי: הקורונה תפסה אותנו בשיא העונה של הענף הזה, בריכות, קיץ, קייטנות, אירועים.

קרן שתוי: בריכות השחייה העירוניות, שגם הן חלק מהאיגוד שלנו עומדות ריקות כמעט.

קרן שתוי: אנשים מאוד מפחדים להגיע.

קרן שתוי: יש אנשים שהם בקבוצות סיכון ויש מבוגרים שלא יכולים להגיע.

קרן שתוי: יש אנשים שגם המצב הכלכלי לא מאפשר להם.

קרן שתוי: למעשה, אנחנו מתחילים לראות יותר ויותר סגירות של מועדוני כושר.

קרן שתוי: כשאנחנו יושבים עם האוצר, האוצר אומר לנו, פתחתם, מה אתם רוצים?

קרן שתוי: אני מסבירה לאוצר שמבחינתנו זה כמו להרים מטוס עם 50% תפוסה.

קרן שתוי: כשאנחנו פותחים את מועדון הכושר 2,000 מטר, אנחנו חזרנו לשלם שכירות, חזרנו לשלם שכר עבודה כמעט מלא.

קרן שתוי: חזרנו לשלם את כל החשמל והאנרגיה אבל הלקוחות מגיעים רק ב-50%.

קרן שתוי: המשמעות של זה, שכל רגע שאנחנו פתוחים, ההפסד רק מעמיק.

קרן שתוי: אנחנו לא מצליחים להרוויח כסף.

קרן שתוי: לא באמת מצליחים לחזור לאיזו שגרה.

קרן שתוי: הנחת העבודה שלנו היא, שעם סיוע ממשרד האוצר וגב של מישהו ממשרדי הממשלה, שיסכים לקחת אותנו דרך חסותו – אני חושבת, אגב, שזה צריך להיות משרד הבריאות, כי יש קשר הדוק בין הספורט העממי לבין בריאות הציבור, כי אנחנו רפואה מונעת.

קרן שתוי: אני חושבת שאם מישהו יסכים לקחת אותנו תחת חסותו ולסייע לנו להכניס את הענף הזה גם לפעימה החמישית, כפי שמתכוונים לעשות לאירועים, לאמנים ולעוד ענפים מהסוג הזה, שמשרד התרבות אמון עליהם, זה מאוד מאוד יעזור לענף הזה לשרוד.

רם שפע: תודה.

רם שפע: קרן, רשמתי לפני.

רם שפע: אני חייב להגיד שאני מבין את האתגר של ליפול בין הכיסאות אבל בשביל זה בדיוק הוועדה נועדה, כדי לשמוע דברים שאנחנו אולי לא מודעים אליהם.

רם שפע: אני, ואני בטוח שגם יואל, באמת מוכנים להיות אוזן קשבת ולנסות להבין איזה משרד יכול לסייע.

רם שפע: זה לא אומר שבוודאות נצליח, אבל זה אומר בוודאות שננסה.

יואל רזבוזוב: קרן, מול מי אתם עובדים עכשיו?

יואל רזבוזוב: מי הגורם שהוא כביכול הכתובת שלכם?

קרן שתוי: מאז שמירי רגב עזבה את משרד התרבות והספורט אנחנו פחות בקשר מול המשרד הזה.

קרן שתוי: אנחנו מנסים מול משרד האוצר.

קרן שתוי: עכשיו גם אמרו לנו שזה עבר מוועדת תקציבים למישהו אחר.

קרן שתוי: יואל, אנחנו באמת די אבודים.

קרן שתוי: אנחנו נתפסים כגוף שלא מעניין אף אחד.

קרן שתוי: אנחנו לא עושים שביתות רעב מול הכנסת.

קרן שתוי: אנחנו צריכים לעבוד כדי למלא את המועדונים שלנו.

קרן שתוי: בתוך האיגוד אנשים במצב מאוד קשה.

קרן שתוי: 180 מועדונים כבר סגרו את הדלתות.

יואל רזבוזוב: זה ענף שיהיה קשה לשקם אותו.

יואל רזבוזוב: צריך לחשוב, אולי מנכ"ל משרד הספורט יתגייס.

יואל רזבוזוב: חייב להיות איזה גוף שעוזר.

קרן שתוי: הלוואי, הלוואי.

קרן שתוי: אני חושבת שאנחנו יכולים להיות בהרבה משרדים.

קרן שתוי: אנחנו מחפשים אבא ואימא.

קרן שתוי: אם מישהו מוכן לעזור לנו, אנחנו נשמח.

רם שפע: אנחנו בטוח מוכנים לעזור לכם למצוא אבא ואימא.

רם שפע: אגב, יש הרבה מצבים וזה קורה המון באופן כללי, שאין משרד אחד ספציפי שמאוד רלוונטי לגוף או לתחום.

רם שפע: בהקשר הזה, יכול להיות שיש כמה משרדים שצריכים לוודא ביחד שאתם לא נופלים מוכל הכיסאות.

קרן שתוי: אני חושבת שמשרד התרבות והספורט חייב לקחת עלינו כמו שעשו לפני כן בקדנציה הקודמת.

קרן שתוי: בסוף, מי שעזר לנו לפתוח את המועדונים זאת מירי רגב, על אף שהיא לא אחראית עלינו.

קרן שתוי: היא לקחה אחריות ואמרה, חבר'ה אני באה ואומרת שצריך לפתוח את זה כי גם העם חשוב ולא רק השחיינים האולימפיים והספורטאים האולימפיים, המגרשים והאוהדים.

קרן שתוי: מאוד חשוב שגם העם יעשה כושר.

קרן שתוי: היום אין לנו עם מי לדבר.

קרן שתוי: כל אחד אומר שהוא לא אחראי לנו.

רם שפע: שוב, אני מבטיח לנסות לעזור לכם שיקשיבו לכם.

רם שפע: תצרי איתנו קשר.

קרן שתוי: אני מאוד אשמח אם האוצר שמקשיב לנו יבין שהצורך להכין תכנית ולהכניס אותנו בתוך הפעימה החמישית הוא צורך הכרחי.

קרן שתוי: אנחנו מאוד מאוד רוצים לשמוע גם מהאוצר.

קרן שתוי: נשמח אם גם בזה תוכל לעזור לנו.

יואל רזבוזוב: את מדברת על פעימה חמישית אבל עדיין אין את הפעימה השלישית.

יואל רזבוזוב: דילגת על שתי פעימות.

קרן שתוי: אנחנו יודעים שהאוצר עובד על פעימה נוספת שמדברת על עסקים שלא נפתחו עדיין ושנמצאים במשבר עמוק.

קרן שתוי: לפעמים יש עסקים שנפתחו ונמצאים במשבר יותר עמוק.

קרן שתוי: אנחנו מאוד מאוד רוצים לשמוע את תגובתו של האוצר בעניין הזה.

רם שפע: עידו, נציג האוצר, אתה עדיין איתנו?

עידו שוואב: אני עדיין פה.

רם שפע: נשמח להתייחסות שלך לכל נושא חדרי הכושר בישראל, שלפחות לטענתה של קרן, מוצאים עצמם בלי אבא ואימא ממשלתיים.

עידו שוואב: נפגשנו עם קרן מספר פעמים ועם שאר הנציגים של חדרי הכושר וקיבלנו את הנתונים.

עידו שוואב: יש פה קושי בסוף.

עידו שוואב: חדרי כושר הם עסקים פרטיים כמו כל עסק אחר במדינה, כמו מסעדות, כמו בתי מלון, גני אירועים.

עידו שוואב: הרבה מאוד גופים פרטיים שהמדינה לא מסייעת להם בשוטף.

עידו שוואב: נכון שבגלל שהמדינה לא מסייעת אז משרד הספורט לא היה איתם בקשר ישיר ועסקים כלכליים נמצאים יותר בקשר עם משרד הכלכלה.

עידו שוואב: הגופים האלה קיבלו את המענה הרוחבי שניתן על-ידי המדינה, גם בהוצאה של עובדים לחל"ת, גם במענק חזרה לחל"ת, הנחות בארנונה, פיצוי בירידה במחזור.

עידו שוואב: היו הרבה מאוד פעולות רוחביות שהמדינה נקטה.

עידו שוואב: כרגע אין עדיין שום כוונה לסייע באופן ספציפי לענף מסוים.

עידו שוואב: ככל שהשרים יראו בהמשך להנחיות של משרד הבריאות, שיש ענפים שממשיכים להיפגע לאורך תקופה ארוכה יותר משאר המשק, יכול להיות שיבחנו לעשות איזה צעדים בנושא.

רם שפע: אני מסכים שבסוף אלו גופים פרטיים.

רם שפע: טוב שישבתם איתם וניסיתם לתת להם מענה.

רם שפע: קרן, העובדה שהם ישבו איתך בעיניי היא משמעותית.

רם שפע: זה לא אומר שמחר בבוקר יימצא פתרון אבל אני בהחלט יכול להבין שבאופן כללי שבמשבר הקורונה לצערנו הרב שלל הסקטורים במשק נפגעים, בין אם הם ציבוריים ובין הם פרטיים.

רם שפע: המדינה מנסה בהרבה מאוד אופנים, גם בדמות סיוע לעצמאים ובדרכים נוספות, לנסות להחזיר את המשק שלנו לפעולה הרבה יותר משמעותית.

רם שפע: כמובן שזה יעזור גם לכם.

רם שפע: עדיין, אנחנו נמשיך להיות בתקשורת ואם תרגישי שאין פתרון נשמח לסייע.

רם שפע: שוב, לא מתחייב להצליח לסייע, מתחייב לנסות.

רם שפע: כמו שאני מכיר את משרד התרבות והספורט, אף אחד לא יכול להגיד שאין שם אוזן קשב.

רם שפע: זה נכון באופן כללי ואני בטוח שזה נכון גם כלפייך.

קרן שתוי: תודה.

רם שפע: כפיר כהן, בבקשה.

כפיר כהן: אני מנהל מחלקת הספורט בחברה למתנ"סים הארצית.

כפיר כהן: שלום לכולם.

כפיר כהן: לפני שאדבר על המצב של הקורונה אני רוצה לאחל בהצלחה למנכ"ל החדש של משרד הספורט שהוא מנכ"ל החברה למתנ"סים עד לפני יומיים והיום הוא מנכ"ל משרד הספורט.

רם שפע: רז פרויליך שניהל את החברה למתנ"סים הפך להיות מנכ"ל משרד הספורט.

כפיר כהן: כולנו מאחלים לו בהצלחה.

רם שפע: בהחלט.

כפיר כהן: לגבי המשבר של הקורונה, או מה שקרה בחודשים האחרונים וגם לקראת הגל השני.

כפיר כהן: החברה למתנ"סים נערכה בכמה מישורים.

כפיר כהן: קודם כל, פתחנו את כל חוגי הספורט בזמן שהיה אפשר וההנחיות שאפשרו את זה לפעילות דרך הזום.

כפיר כהן: פתחנו פרויקט שנקרא "מתנ"ס דיגיטל", שהוא נתן לקהילות שלנו בכל רחבי הארץ להתחבר לפעילות ספורט מרחוק.

כפיר כהן: גם החברה למתנ"סים, גם משרד הספורט והשותפים האחרים, גילי לוסטיג מהוועד האולימפי שעזר לנו לא מעט בדבר הזה, אפשרנו בעצם להרבה משפחות להגיע לתחום הספורט.

כפיר כהן: כלומר, להיות שותפים לפעילות ספורט גם מהבית.

כפיר כהן: אני חושב שאם יבנו תכנית אחת מרכזית שמובילים אותה משרד הספורט, החברה והוועד האולימפי ולא באלתור, נוכל להמשיך את הפעילות הקיימת.

כפיר כהן: מעבר לזה, במתנ"סים השונים מנהלי מחלקות הספורט המשיכו להפעיל את הכול במצב שהם בחל"ת.

כפיר כהן: רובם המכריע של מנהלי מחלקות הספורט היו בחל"ת ולאט לאט הם חזרו לפעילות.

כפיר כהן: אני חושב שהמדינה, גם משרד הספורט והמתנ"סים, צריכים לוודא שפעילות הספורט ממשיכה גם באמצע המשבר.

כפיר כהן: לוודא שהעובדים האלה ממשיכים לקבל תקציבים, המחלקות שלהם ממשיכות לקבל תקציבים כדי להמשיך את פעילות הספורט.

כפיר כהן: גם בתקופת משבר הקורונה אפשר לעשות פעילות ספורט.

כפיר כהן: אני אתן דוגמה אחת קטנה.

כפיר כהן: במועצה אזורית שפיר, עשו מרוץ שכל כולו היה וירטואלי.

כפיר כהן: אנשים רצו לבד במרחב הפתוח, כמובן במגבלות שהיו, אבל בעצם כולם השתתפו.

כפיר כהן: הקימו רשת, פתחו אתר והוכיחו שאפשר לעשות פעילות ספורט גם במצב הזה.

כפיר כהן: נקודה אחרונה, זה להגיד תודה למשרד הספורט על ההנחיות שהוריד לשטח, גם כשהוא לא ידע כל-כך האם מתקדמים בהנחיות או חוזרים אחורה.

כפיר כהן: משרד הספורט, נורית שרביט, אבי בנבנישתי ודודו מלכא עזרו לנו מאוד בכל ההנחיות.

כפיר כהן: אני חושב שצריכה להיות ועדה שתהיה מורכבת מהנציגים של כל הארגונים כדי שההנחיות יהיו תואמות לשטח.

כפיר כהן: לא תמיד ההנחיות תואמות לשטח.

כפיר כהן: לדוגמה, עד עכשיו ההנחיות בתחום החוגים לא ברורות במאה אחוז וזה גורם להמון בלבול ולחץ להורים וגם למתנ"סים.

כפיר כהן: צריך לחשוב איך אנחנו מתכוננים לגל הרבה.

כפיר כהן: ממה ששמעתי בשעה וחצי האחרונות הכוונה מבורכת.

כפיר כהן: תודה לך, חבר הכנסת רם שפע, על היוזמה הזאת.

כפיר כהן: אני בטוח שנצליח לעבור את הגל השני הרבה יותר טוב מהגל השני.

רם שפע: אני מסכים איתך, אבל נקווה שנדלג על האירוע של גל שני, זה עדיף.

כפיר כהן: כן.

רם שפע: דודו מלכה אחרון הדוברים ואחרי זה נסיים.

רם שפע: שמעת את הדיון?

דודו מלכא: שמעתי את רוב הדיון.

רם שפע: ראיתי שהיית איתנו כל הדיון וזה מאוד משמח אותי.

רם שפע: נשמח להתייחסות שלך.

רם שפע: אתה הרבה שנים בספורט וגם הרבה ענפים מתנקזים אליך.

רם שפע: התייחסות שלך איך אתה רואה את הדברים הקדימה.

דודו מלכא: קודם כל, אנחנו ממש בתקופה לא כל-כך נוחה.

דודו מלכא: גם שמעתי מה גיא אטיאס אמר בתחילת הדיון.

דודו מלכא: הדבר החשוב ביותר, שאנחנו דואגים תזרימית לכל גופי הספורט וגם לאגודות.

דודו מלכא: קרוב ל-800 עמותות, אגודות ספורט, קיבלו 50% מהתקציב, שזה בדרך-כלל מה שאנחנו עושים בשנה שוטפת, כך שזה לפחות לא פגע בהם.

דודו מלכא: יש תסכול די גדול מזה שקשה לצאת לחו"ל.

דודו מלכא: עשינו איזה מהלך והגדלנו את התקציב למחנות אימונים בארץ, שזה בהחלט יכול לעזור לספורט.

דודו מלכא: אנחנו עושים את זה במקומות כמו אילת או במקומות שבהם אפשר להתבודד למחנות אימונים.

דודו מלכא: אם אפשר יהיה לחזור לפעילות נורמלית, גם אם ללא קהל וללא התקהלות, זה רק יכול לעזור לנו.

רם שפע: תודה.

רם שפע: אני יודע שאתה עסוק בנושא יום יום.

רם שפע: אני לא אפנה אליך עכשיו שאלות ספציפיות אבל אשמח אם תישאר לסיכום הדיון.

דודו מלכא: היתה שאלה של רזבוזוב לגבי אגודות חדשות.

דודו מלכא: שמעתי את התשובה אבל אני דווקא רוצה לומר שיש לנו במבחן התמיכה למרכזי הספורט סעיף שבתקציב שאנחנו מעבירים להם, הם אמורים לסייע לאגודות החדשות.

דודו מלכא: זאת אומרת, זה לא קשור לקורונה, זה גם בשוטף ככה זה צריך להתנהל.

דודו מלכא: אגודות חדשות אמורות לקבל מענה דרך מרכזי הספורט שמקבלות תקציב ייחודי לדבר הזה.

יואל רזבוזוב: אתה מתכוון דרך המרכזים?

דודו מלכא: בהחלט, דרך המרכזים.

דודו מלכא: אחד הסעיפים שזה מה שהם צריכים לעשות.

דודו מלכא: אנחנו יודעים שזאת מגבלה של רשם העמותות, שעמותה ללא ניהול תקין שלא קיימת שנתיים, לא יכולה לקבל תקציב מדינה.

דודו מלכא: זאת הסיבה שהעברנו את הסמכות הזאת למרכזי הספורט, לתת להם תקציב נשימתי בתחילת הדרך.

רם שפע: חבר הכנסת רזבוזוב, מילה לסיום.

יואל רזבוזוב: תודה על הדיון החשוב.

יואל רזבוזוב: חשוב לשים את הספורט כולו בסדר עדיפות ועל המפה.

יואל רזבוזוב: מעבר לזה, חוסן בריאותי זה גם חוסן מנטלי לציבור רחב, ספורטאים מקצוענים וחובבנים, ספורטאים אולימפיים ופראולימפיים ואוהדים שרוצים להיכנס למגרשים ומחכים לבשורה של המתווה.

יואל רזבוזוב: כמובן שאם לא ניכנס עכשיו לעובי הקורה, כנראה שרוב הספורט בישראל יקרוס.

יואל רזבוזוב: שמענו את הקבוצות בליגת העל שדיברו איתם על מתווה של מעל 100 מיליון שקלים ועכשיו האוצר מדבר איתם על עשרות מיליוני שקלים.

יואל רזבוזוב: שמענו על קבוצות הנוער והקבוצות הלא מקצועניות, שגם שם יש מצוקה.

יואל רזבוזוב: אנחנו לא מדברים אחורה ועל מה שהם הפסידו אלא קדימה.

יואל רזבוזוב: בשנה הבאה ישנן קבוצות שפשוט לא ייפתחו בענפים מסוימים של הספורט הישראלי.

יואל רזבוזוב: אנחנו כמובן חייבים להיכנס.

יואל רזבוזוב: אני מאוד שמח שאתה כאן בכנסת ויו"ר ועדה שאחראית על הספורט ואני מקווה שנזיז עניינים.

רם שפע: אני מאוד מקווה ששאר הפרגונים של יש עתיד לכחול לבן יהיו כמו שיואל מפרגן לי, אבל אני לא אכניס אותך לפינה הזאת.

יואל רזבוזוב: יש פוליטיקה ויש מעשים.

רם שפע: תודה רבה ליואל.

רם שפע: ההערכה היא הדדית.

רם שפע: אני יודע ובטוח שתהיה שותף מלא לקידום הספורט בוועדה.

רם שפע: אנחנו יכולים לעסוק בזה גם מעבר לדיונים עצמם אבל ודאי במהלך הדיונים.

רם שפע: תודה למי שנכח ולמי שעקב אחרי ולא השתתף אני מתנצל.

רם שפע: אני מאוד אוהב להקפיד על הזמנים ואנחנו בדיוק בשעה 11:00 ובסיכום.

רם שפע: אנחנו במשבר וזה ברור.

רם שפע: אין שום מילה אחרת לתאר את הספורט, ודאי בעולם אבל גם אצלנו.

רם שפע: אנחנו מסתכלים על מה שקורה במדינה שלנו.

רם שפע: גם בהתייחס לדברים שמשה חוגג אמר וגם באופן כללי, אנחנו כוועדה ובוודאי חילי טרופר כשר התרבות והספורט, מאוד מחויבים להחזיר את הספורט לפעילות כמה שיותר מהר ומחויבים במקביל לבריאות הציבור.

רם שפע: שני הדברים האלה, כפי שגם הממשלה מתנהלת, צריכים ללכת יד ביד כדי לוודא שלא נחזיר קהל, נשמח את האנשים והכסף יחזור ותוך שבוע ניאלץ לסגור מחדש.

רם שפע: לא נעשה בזה כלום חוץ מליצור תסכול גדול.

רם שפע: זה נכון לענפים המרכזיים, כדורגל כדורסל אבל היה חשוב לי מאוד לשמוע לגבי שאר הענפים וגם לגבי הספורט החובבני.

רם שפע: בסוף זאת פרנסה של הרבה מאוד אנשים במדינה.

רם שפע: אנחנו מנסים להסתכל על רוחב היריעה ולראות איך אנחנו מסייעים לכולם.

רם שפע: כמה התייחסויות ספציפיות.

רם שפע: בנוגע לתקציב, דובר פה שהמשרד אישר להעביר 50% מהתקציב לאיגודים וזה מבורך וטוב, אבל זה רק חלק אחד.

רם שפע: אנחנו לא נרפה עד שמלוא הכסף יעבור כי ברור שזה כמו אוויר לנשימה לאיגודים ולספורטאים ולכל מי שהפרנסה שלו קשורה לענף.

רם שפע: אולי אחת האמירות הכי משמעותיות שהיו בדיון, זה ההתחייבות של גיא לעשות הכול שבאמת תוך שבוע יפורסם מתווה לאופן שבו נפתח את הליגות בשנה הבאה, גם אחורה על מה שהיה השנה וגם התייחסות קדימה.

רם שפע: לא דובר על זה הרבה אבל אני יודע שיש גם סוגיה כבדה שהיא משפטית וכלכלית סביב נושא המינויים.

רם שפע: אנשים שילמו הרבה מאוד כסף על הספורט ובעצם כמו בתחומים אחרים, לא קיבלו את כספם או לא מימשו את הכסף שהם שמו.

רם שפע: אני יודע שזה גם על שולחנכם, אם כי זה נושא מורכב.

רם שפע: בעניין הזה אני מבטיח שנעקוב שאכן יתפרסם מתווה ושהוא יהיה הגון.

רם שפע: גיא, הצעת שניפגש ונשמע עליו לעומק, אז אני מרים את זה בשתי ידיים ואשמח להתעמק במתווה בעצמי.

רם שפע: אגב, משה חוגג אמר אמירה שנשארה קצת בחלל האוויר.

רם שפע: הוא אמר שאם לא יתפרסם מתווה לא נפתח את הליגות.

רם שפע: נראה לי שזה צריך להדהד לכולנו בראש.

רם שפע: לא תהיה דרך שהספורט יחזור בלי שתהיה ודאות על איך הוא מתקיים.

רם שפע: באמת, צריך לעשות לילות כימים ולהגיע למציאות שבה הוא חוזר.

רם שפע: נושא שעבר כחוט השני בחלק מהדיונים שלנו הוא מצב המתקנים בספורט.

רם שפע: השינוי שהיה לפני שלוש שנים בקרן המתקנים מייצר פערים אדירים בתשתית כדי לקדם את הספורט הישראלי בצורה מיטבית ולשדרג אותו.

רם שפע: היתה החלטה, שכמובן לא קרתה בתקופה הזאת של השר, אבל גם אליה נידרש כי זה באמת מייצר אתגר אדיר.

רם שפע: דיברו פה חברי הרשימה המשותפת לגבי החברה הערבית אבל הבעיה הזאת היא רוחבית.

רם שפע: כשאין מתקנים אי-אפשר לצפות לספורט מקצועני בוודאי לא חובבני.

רם שפע: אני מניח שנקיים דיון המשך כדי לעקוב אחרי זה.

רם שפע: תודה לכולם.

רם שפע: אנחנו פה ואתם מוזמנים אלינו אם יש דברים שלא עלו.

רם שפע: תודה לך, חבר הכנסת רזבוזוב.

רם שפע: תודה לך שי שנכחת לאורך כל הדיון.

רם שפע: הישיבה נעולה.